Diari Oficial de la Generalitat Valenciana


Sumari del DOGV 2101, del 13-09-1993 (1993/829154)

ORDRE de 31 d'agost de 1993, de la Conselleria de Cultura, per la qual regula el procés d'unificació de les modalitats esportives de futbol i de futbol-sala en una única federació autonòmica.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/08/31/(1)/dof/vci/html**

### Dades del document

Número de DOGV
:   2101

Data del DOGV
:   13-09-1993

Secció del DOGV
:   DISPOSICIONS GENERALS

Número del document
:   1993/829154


Data del document
:   31-08-1993

Organisme emissor
:   Conselleria de Cultura

Tipus de document
:   Ordre

Ordre de 31 d'agost de 1993, de la Conselleria de Cultura, per la qual regula el procés d'unificació de les modalitats esportives de futbol i de futbol-sala en una única federació autonòmica.  
La Federació de Futbol- sala de la Comunitat Valenciana, es va constituir d'acord amb el que disposa el Decret 120/1984, del Consell de la Generalitat Valenciana, i Ordre de la Conselleria de Cultura, Educació i Ciència, de 20 de, febrer de 1985; en aquesta normativa i com a últim tràmit del procés constitutiu es preveia la inscripció de les federacions en el registre autonòmic d'entitats esportives.  
D'acord amb això i per resolució de la Direcció General de Joventut i Esports, de data 2 de desembre de 1986, es va procedir a inscriure amb caràcter provisional la Federació de Futbol- sala de la Comunitat Valenciana, condicionant la seua inscripció definitiva a la inscripció definitiva de la Federació Espanyola de Futbol- sala.  
Davant la cancel·lació de la inscripció provisional, per part del Consell Superior d'Esports, de la Federació Espanyola de Futbol- sala en el Registre d'Associacions i Federacions d'aquest consell, i de l'assumpció de les competències sobre la modalitat de futbol- sala per part de la Reial Federació Espanyola de Futbol, es fa necessari regularitzar la situació en l?àmbit de la Comunitat Valenciana, procedint a integrar les modalitats de futbol i de futbol- sala al si d'una única estructura federativa.  
Per això, finalitzada la temporada 92/93 i amb l?objecte de no causar cap perjudici a l'activitat esportiva, i ja que la unificació es realitza per a una millor ordenació que aclarisca la situació i facilite la pràctica de l?esport, i tenint em compte el caràcter d'agents col·laboradors de l'administració que la Llei 10/1990, de 15 d'octubre, de l?Esport, atorga a les federacions esportives i les funcions de caràcter públic que aquestes exerceixen, la Conselleria de Cultura ha volgut regular el procediment, de forma que la integració es realitze, sense dilacions, dins dels terminis amb aquest fi establerts i salvaguardant els drets de les dues federacions implicades, que ja han manifestat la seua voluntat favorable a aquesta integració.  
En virtut d'això, i en l?ús de les competències que em confereix l'article 35 de la Llei 5/1983, del Govern Valencià,  
ORDENE  
Primer  
La Direcció General de l?Esport, en el termini màxim de 10 dies, des de la publicació d'aquesta ordre, procedirà a la cancel·lació de la inscripció de la Federació de Futbol- sala de la Comunitat Valenciana en el registre dels clubs, federacions i altres entitats esportives.  
Segon  
Produïda la cancel·lació, les competències atribuïdes a la Federació de Futbol- sala de la Comunitat Valenciana passaran a ser assumides per la Federació Territorial Valenciana de Futbol (FTVF).  
Tercer  
Transitòriament i fins la convocatòria de pròximes eleccions, l?estructura orgànica de la Federació Territorial Valenciana de Futbol, es quedarà modificada de la manera següent:  
- A l'assemblea general podran assistir amb veu i vot els 30 assembleistes que actualment componen l'assemblea general de la Federació de Futbol- sala de la Comunitat Valenciana.  
- Així mateix, es constituirà com a un òrgan més, la Comissió de Futbol- sala, a la qual competeix la promoció, gestió, organització i direcció d'aquesta modalitat.  
Aquesta comissió estarà integrada per: el President de la FTVT, que actuarà com a president. Dos vice-presidents que seran: l'actual President de la Federació de Futbol- sala de la Comunitat Valenciana (vice-president primer) i la persona designada pel President de la Federació Territorial Valenciana de Futbol (vice-president 2n). A més a més, formaran part d'aquesta comissió un secretari i un tresorer pel President de la FTVF i un nombre de vocals entre 3 i 6, designats pel President de la Comissió a proposta paritària dels dos vice-presidents.  
Quart  
Abans de la convocatòria de les pròximes eleccions en la Federació Territorial Valenciana de Futbol, la Conselleria de Cultura dictarà, si escau, les normes necessàries a fi de garantir adequadament la representativitat de les modalitats de futbol i de futbol- sala en l?estructura orgànica d'aquesta federació, respectant per a la modalitat principal de futbol el percentatge del 80%.  
Cinqué  
La Federació Territorial Valenciana de Futbol assumirà el patrimoni net de l'actual Federació de Futbol- sala de la Comunitat Valenciana, resultant en el moment de la cancel·lació de la inscripció, perquè, dins d'aquesta, revertisca al col·lectiu de futbol- sala, juntament amb el personal fix de la plantilla de l'actual Federació de Futbol de Sala de la Comunitat Valenciana, després de la realització dels oportuns balanços de comptes i informes comptables o auditories que, en garantia, s'estimen convenients.  
DISPOSICIONS FINALS  
Primera  
Autoritze el Director General de l?Esport per a dictar les resolucions que siguen necessàries a fi de possibilitar l'adequat desplegament i execució del que disposa aquesta ordre.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat, Valenciana.  
València, 31 d'agost de 1993.  
La Consellera de Cultura,   
PILAR PEDRAZA MARTINEZ


Còpia Permalink ELI